በኦሮሞ ብሔረሰብ አስተዳደር የበረሃ አንበጣ መንጋ መከሰቱ ተገለጸ፡፡
ባሕር ዳር፡ መስከረም 16/2013ዓ.ም (አብመድ) በአማራ ክልል ኦሮሞ ብሔረሰብ አስተዳደር የበረሃ አንበጣ መንጋ ተከስቷል፡፡ ከአፋር ክልል በመነሳት በባቲ ወረዳ በወዮ ፈላና፣ ጉሬ እና ሰአ መልካ እና ሌሎችም ቀበሌዎች እንደተከሰተ የብሔረሰብ አስተዳደሩ ግብርና መምሪያ አስታውቋል፡፡የበረሃ አንበጣ መንጋው ወደ አራት ወረዳዎች ይስፋፋል ተብሎ እየተሰጋ መሆኑንም የብሔረሰብ አስተዳደሩ ምክትል አስተዳዳሪ እና የግብርና መምሪያ ኃላፊ ኢብሬ ከበደ ለአብመድ አስረድተዋል፡፡ ከአፋር ክልል ጋር በመተባበር የበረሃ አንበጣ መንጋውን እየተከላከሉ እንደሆነም አቶ ኢብሬ ተናግረዋል፡፡